Viesturs Kleinbergs

Viesturs Kleinbergs (dzimis ) ir Latvijas politiķis un sociālās jomas eksperts, pašreizējais Rīgas domes priekšsēdētājs. V. Kleinbergs ir partijas "Progresīvie" valdes loceklis.

 Dzīvesgājums 
2003. gadā Latvijas Universitātē ieguvis sociālo zinātņu bakalaura grādu politikas zinātnē. Studējis Latvijas Universitātes sociālo zinātņu fakultātē komunikācijas zinātni, bet 2016. gadā absolvējis LU profesionālā maģistra programmu sociālajā darbā.

Kopš 2006. gada darbojas sociālajā sfērā — ir strādājis jomā gan valsts pārvaldē, gan pašvaldībā un nevalstiskajās organizācijās, veidojot sociālos pakalpojumus reģionos.

2013. gadā izveidojis un vadījis biedrības Latvijas Samariešu apvienības dienestu "Samariešu atbalsts mājās".

V. Kleinbergs ir akadēmiskās vienības "Austrums" vecbiedrs.

Kopā ar dzīvesbiedri, bērnu psihoterapeiti Gunitu Rīgā audzina trīs bērnus.

 Politiskā darbība 
2006.Rīgā atklāj jaunus bērnu rotaļu laukumus, 2006. gada 22. jūlijs un 2007. gadā V. Kleinbergs vadīja Latvijas Pirmās partijas Bērnu, ģimenes un sabiedrības integrācijas lietu ministra Ainara Baštika biroju.Veiks pētījumu par ielu bērniem Latvijā, 2007. gada 10. jūnijs, LETA 2010. gadā viņš bija Saeimas deputātes no politiskās apvienības "Par labu Latviju!" Ritas Strodes palīgs.Oranžie savējo algošanai izmanto institūtu ar neskaidrām finansēm, 2010. 2012. gadā V. Kleinbergs bija biedrs partijā "Gods kalpot Rīgai!"..

2020. gadā Rīgas domes vēlēšanās V. Kleinbergs tika ievēlēts pašvaldībā jau no "Attīstībai/Par!" un "Progresīvo" kopīgā saraksta. Iepriekš no "Progresīvie" saraksta kandidējis arī 13. Saeimas vēlēšanās 2018. gadā un 2019. gada Eiropas Parlamenta vēlēšanās, taču "Progresīvie" tajās nepārvarēja 5% barjeru.

Rīgas domē strādājis pie sociālās nozares prioritizēšanas, t.sk. palielinot atalgojumu sociālajiem darbiniekiem un jomā strādājošajiem, kā arī nodrošinot būtisku atbalstu ģimenēm, kurās aug bērni ar kustību traucējumiem.

2024. gada oktobrī tika paziņots, ka Viesturs Kleinbergs būs partijas "Progresīvie" saraksta Rīgas domes priekšsēdētāja kandidāts 2025. gada Rīgas domes vēlēšanās. 2025. gada Rīgas domes vēlēšanās "Progresīvie" ieguva 16,62% balsu un 11 mandātus Rīgas domē, kur ievēlēja arī V. Kleinbergu. 2025. gada 27. jūnijā viņš tika ievēlēts par Rīgas domes priekšsēdētāju.

 Atsauces 

Kategorija:1978. gadā dzimušie
Kategorija:"Progresīvie" politiķi
Kategorija:Rīgas domes deputāti (2020—2025)
Kategorija:Latvijas Universitātes absolventi
Kategorija:Rīgas pašvaldības vadītāji